Mannlicher-Schönauer

KinnigBroDoareFuzuilhMont en-droTennata dre zorn, dre vorailhMunisionoù6,5 × 54 mm  Mannlicher-Schönauer (stummoù orin 1903 ha milourel)8 × 56 mm  Mannlicher-Schönauer (Modell 1908)9 × 56 mm  Mannlicher-Schönauer (Modell 1905)9,5 × 57 mm  Mannlicher-Schönauer (Modell 1910).30-06 Springfield, .243 Winchester, .270 Winchester (Modell 72)Bloavezh krouidigezh1900IjinerienFerdinand Mannlicher hag Otto SchönauerProduerienSteyr-Mannlicher (1903-1973)Societa Italiano Ernesto Breda (1927-1930)Mare produiñ1903-1973Skouerennoù produetWar-dro 350.000Mare implij1904–bloavezhioù 1940 (Gres)Perzhioù teknikelStumm 1903/14Mas (hep kartouchenn)3,77 kgHirder1.226 mmHirder ar c'hanol725 mmTizh mont e-maez ar boledoù678 m/sEndalc'hKarger-tro diabarzh 5 kartouchennLezennRummad e Bro-C'hallC

Ar Mannlicher-Schönauer, skrivet a-wechoù Mannlicher-Schoenauer, a zo ur rummad fuzuilhoù tennata dre zorn ijinet gant Ferdinand Mannlicher hag Otto Schönauer e 1900. Implijet int bet dreist-holl gant arme Gres e hanterenn gentañ an XX kantved, ha poblek eo bet e metoù ar chase ivez. Produet int bet betek 1973 gant an embregerezh aostrian Steyr Deskrivadur an arm war lec'hienn Steyr Arms (lennet d'an 23/12/2024).

 Deskrivadur 
Ijinet e voe an arm e 1900 en embregerezh Steyr, diwar sistem kulasenn-dro Ferdinand Mannlicher ha karger-tro diabarzh Otto Schönauer. Ne reas ket berzh diouzhtu, met choazet e voe gant gouarnamant Gres e miz Here 1904 evel arm standart nevez evit e arme. Kambret e oa e 6,5 × 54 mm, ha kemer a rae plas ar fuzuilhoù un-tenn Gras ha Martini implijet betek-neuze. Anvet eo e bed an armoù dindan an anv Modell 1903. Adalek 1914 e voe produet un adstumm anvet 1903/14, dezhi cheñchamantoù bihan war ar c'houch, ar fust ha stumm an dornell Mannlicher Schönauer 1903 et 1903/14, Arme et Passion (lennet d'an 23/12/2024). Ur stumm karabinenn berroc'h a oa d'ar 1903/14 ivez.
kleiz|thumb|Ur Mannlicher-Schönauer GK evit ar chase, dezhi ul lunedenn
E 1905 e krogas Steyr da werzhañ stummoù evit ar chase. Berzh a rejont, ha poblek-tre eo c'hoazh evit se e broioù kreiz Europa. Loc'henn ar gulasenn zo plat war ar stummoù evit ar marc'had sivil, ha n'eo ket ront evel war ar stummoù milourel. Kinniget e voe ar fuzuilh e meur a galibr betek 1973, .30-06 Springfield ha .243 Winchester en o zouez POPENKER Maxim, Mannlicher-Schoenauer M1903, M1903/14 rifle (Austria, Greece), Modern Firearms (lennet d'an 23/12/2024).

Kenderc'hel a reas produiñ an arm evit arme Gres goude 1920. Lod eus ar skouerennoù a voe produet gant Breda en Italia e-pad 3 bloaz (1927-1930). Servijout a reas an arm en Eil Brezel-bed a-enep d'an aloubadegoù italian hag alaman, hag etre daouarn ar rezistañs gresian. Implijet e voe ivez da vare ar brezel diabarzh e dibenn ar bloavezhioù 1940 Greek Mannlicher-Schoenauer Rifles sequestered by Austro-Hungary, Hungariae (lennet d'an 23/12/2024).

 Daveennoù 

Rummad:Fuzuilhoù
Rummad:Armoù Aostria-Hungaria
Rummad:Armoù ar Brezel-bed Kentañ
Rummad:Armoù an Eil Brezel-bed